**NÁRODNÁ RADA SLOVENSKEJ REPUBLIKY**

IV. volebné obdobie

N á v r h

Z á k o n

z .................. 2007

o zásluhách Andreja Hlinku o štátotvorný slovenský národ a o Slovenskú republiku

Národná rada Slovenskej republiky sa uzniesla na tomto zákone:

§1

Andrej Hlinka sa mimoriadne zaslúžil o to, že slovenský národ sa stal štátotvorným národom. Jeho osobnosť, dielo a odkaz prispeli k vzniku samostatnej Slovenskej republiky v roku 1993.

§2

Andrejovi Hlinkovi patrí čestný titul „Otec národa“.

§3

Na ocenenie mimoriadnych zásluh Andreja Hlinku uvedených v §1 sa umiestni   
v budove Národnej rady Slovenskej republiky busta Andreja Hlinku a pamätná tabuľa, na ktorej sa uvedie text: „*V hlbokej úcte a s nekonečnou vďakou je slovenský národ zaviazaný Andrejovi Hlinkovi*“ a pod ním výrok Andreja Hlinku: „*My sme Slováci, pravekí obyvatelia vlasti, my vydediť sa nedáme*“ a zobrazí sa faksimile jeho podpisu.

§4

1) Mauzóleum Andrea Hlinku v Ružomberku je pietne miesto.

2) Návštevník mauzólea a jeho blízkeho okolia je povinný správať sa s úctou voči osobe Andreja Hlinku a zdržať sa všetkého, čo by mohlo narušiť pokoj pietneho miesta.

- 2 -

§5

Konanie vedúce k poškodeniu dobrého mena Andreja Hlinku na verejnosti je možné postihnúť podľa zákona.1/

§6

Streľba maďarských žandárov do zhromaždenia ľudu v Černovej v októbri 1907 bola odsúdeniahodný brutálny čin proti ľudskosti.

§7

Tento zákon nadobúda účinnosť 1. januára 2008.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1/  Trestný zákon, Zákon o priestupkoch.

**Dôvodová správa**

**Všeobecná časť**

Andrej Hlinka (27. 9. 1864 - 16. 8. 1938) patrí k osobnostiam, ktoré významne formovali slovenské povedomie k identite a motivovali konanie k slovenskej štátnosti. Je česko-slovenskou a neskôr aj slovenskou politickou tradíciou oceňovať zákonom osobnosti, ktoré sa zaslúžili o vznik republiky.

Keďže Národná rada SR už svojho času prijala zákon o zásluhách Milana Rastislava Štefánika, zákonodarná iniciatíva doplňuje návrhom prijatia zákona o zásluhách Andreja Hlinku rad slovenských osobností, ktoré sa svojou tvorbou, životom a odkazmi zaslúžili o Slovensko, slovenský národa a vznik zvrchovanej Slovenskej republiky. Andrejovi Hllinkovi – politikovi, kňazovi, publicistovi, poslancovi, politikovi a národnému buditeľovi patrí miesto v zákonodarstve Slovenskej republiky za zásluhy, ktorými prispel k uvedomovaniu sa Slovákov ako štátotvorného národa a subjektu medzinárodného práva s právom na samostatnosť a vlastnú štátnosť.

Návrh zákona je v súlade s Ústavou Slovenskej republiky a platným právnym poriadkom Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná.

Návrh zákona nebude mať dopad na štátny rozpočet ani na rozpočet obcí a vyšších územných celkov, na zamestnanosť, ani na podnikateľské prostredie.

**Doložka zlučiteľnosti**

**právneho predpisu s právom Európskych spoločenstiev**

**a právom Európskej únie**

1. **Predkladateľ právneho predpisu**: poslanci Národnej rady SR

2. **Názov právneho predpisu**: návrh zákona o zásluhách Andreja Hlinku o štátotvor-

ný slovenský národ a o Slovenskú republiku

3. **Problematika právneho predpisu**: nie je upravená právom Európskych spoločen-

stiev a nie je upravená v práve Európskej únie

4. **Návrh zákona svojou problematikou**: nepatrí medzi prioritné oblasti aproximácie

práva

5. **Vyjadrenie stupňa kompatibility s právnou normou Európskej únie**: vzhľadom

na vnútroštátny charakter upravenej problematiky je vyjadrovanie stupňa zlučiteľ-

nosti s právom ES a EÚ **bezpredmetné.**

- 2 -

**Osobitná časť**

K § 1

Osobnosť Andreja Hlinku počas jeho pôsobenia ako politika, kňaza, poslanca   
a národného buditeľa prispela k štátotvorným aktivitám slovenského národa ako subjektu medzinárodného práva.

K § 2

Zákon zavádza čestný titul „Otec národa“, ktorým už za života A. Hlinku titulovali.

K § 3

Umiestnenie busty a pamätnej tabule je súčasťou tradície ocenení pri zásluhách osobností, ktoré sa zaslúžili o Slovensko. Citát A. Hlinku vyjadruje v skratke úsilie štátotvorného slovenského národa o štátnosť.

K § 4

Mauzóleum A. Hlinku v Ružomberku sa podobne ako mohyla M.R. Štefánika vyhlasuje zákonom za pietne miesto.

K § 5

Zákonom sa určuje možnosť tretím osobám brániť dobré meno a povesť Andreja Hlinku pred súdmi.

K § 6

Zákon konštatuje súvislosť so streľbou do davu pri vysviacke kostola v rodisku Andreja Hlinku v obci Černová v októbri 1907 ako akt proti ľudskosti a dáva morálnu satisfakciu A. Hlinkovi a obetiam brutálneho aktu.

K § 7

Upravuje sa doba nadobudnutia účinnosti zákona.